Γνώσεις και απόψεις των εφήβων σχετικά με τα Εμβόλια και τα Σεξουαλικώς Μεταδιδόμενα Νοσήματα
Creators: name: Τσιολάκης, Ιωάννης Γεωργίου
Publisher: name: Aristotle University of Thessaloniki
Year: 2023
Subjects: Έφηβοι
Εμβόλια
Σεξουαλικώς Μεταδιδόμενα Νοσήματα
Adolescents
Vaccines
Sexually Transmitted Diseases

description: Σκοπός της μελέτης: Να διερευνηθούν οι γνώσεις και οι απόψεις εφήβων σχετικά με τα εμβόλια και τα Σεξουαλικώς Μεταδιδόμενα Νοσήματα (ΣΜΝ) ώστε να αναδειχθούν ελλείψεις που πιθανόν να αποτελέσουν αντικείμενο στοχευμένων παρεμβάσεων. Μέθοδος: Συγχρονική μελέτη παρατήρησης (cross-sectional) με διανομή ερωτηματολογίου σχετικά με τις γνώσεις των εφήβων για την ύπαρξη εμβολίων για κοινά νοσήματα και την εμβολιαστική τους κάλυψη με αυτά, τη γνώμη τους για θέματα όπως αποτελεσματικότητα και ασφάλεια εμβολίων, τη γνώση τους για το ποια κοινά νοσήματα θεωρούνται σεξουαλικώς μεταδιδόμενα και την άποψή τους σε θέματα πρόληψης και προφύλαξης μετάδοσης ΣΜΝ. Συμμετέχοντες ήταν έφηβοι που προσήλθαν στα Εξωτερικά Ιατρεία και το Τμήμα Επειγόντων Περιστατικών του Γενικού Νοσοκομείου Θεσσαλονίκης Ιπποκράτειο, από τον Οκτώβριο του 2022 έως τον Ιούλιο του 2023. Αποτελέσματα: 106 έφηβοι (57 κορίτσια) 10 έως 16 ετών συμπλήρωσαν το ερωτηματολόγιο. Φάνηκε να έχουν γνωστικά κενά για την ύπαρξη ή όχι εμβολίων για κοινά νοσήματα, ωστόσο γνωρίζουν για το εμβόλιο της γρίπης και του HPV, παρότι μόνο 30 (52,6%) κορίτσια είχαν εμβολιαστεί με το τελευταίο. Οι 78 (73,6%) τέθηκαν υπέρ της υποχρεωτικότητας των εμβολίων για σοβαρά νοσήματα, και 3 στους 4 δήλωσαν ότι χρησιμοποιούν ως κύριες πηγές πληροφόρησης τους γονείς και τους ιατρούς τους. Παράλληλα, είναι σε θέση να κατατάξουν τα περισσότερα κοινά νοσήματα σε σεξουαλικώς μεταδιδόμενα ή μη. Τάχθηκαν υπέρ του τακτικού προληπτικού ελέγχου για ΣΜΝ και υπέρ του εμβολιασμού κοριτσιών και αγοριών για τον HPV, ωστόσο 76 (71,7%) έφηβοι είχαν επιφυλάξεις για την ασφάλεια των εμβολίων. Συμπεράσματα: Απαιτείται πληρέστερη ενημέρωση των εφήβων για θέματα πρόληψης, όπως ο εμβολιασμός, ώστε να αυξηθούν τα ποσοστά εμβολιαστικής κάλυψης σε περιπτώσεις που αυτή δεν είναι υποχρεωτική, όπως ο HPV, και έγκριτη πληροφόρηση από επαγγελματίες υγείας για τη διαβεβαίωση της ασφάλειας και της αποτελεσματικότητάς τους. Επίσης, ενημέρωση των παιδιών από έμπιστες πηγές (σχολείο, οικογένεια) για τα ΣΜΝ, τρόπους μετάδοσης και προφύλαξης.
description: Objective: To investigate adolescents’ knowledge and opinions about vaccines and Sexually Transmitted Diseases (STDs), in order to elucidate deficiencies that could possibly comprise the objective of targeted interventions. Methods: A cross-sectional observational study with distribution of a questionnaire regarding adolescents’ knowledge about the existence of vaccines against common diseases and their immunization coverage, their opinions regarding subjects like vaccine efficacy and safety, their knowledge about which common diseases are considered sexually transmitted and their opinions about STDs prevention and protection methods. Adolescents who attended outpatient clinics and the emergency department in Hippokration General Hospital of Thessaloniki, from October 2022 until July 2023, participated in the study. Results: 106 adolescents (57 girls), 10 to 16 years old, completed the questionnaire. There seems to be knowledge gaps about the existence of vaccines against common diseases, however most adolescents are aware about vaccines against influenza and HPV, although only 30 girls (52,6%) had gotten the latter. Seventy-eight (73,6%) of them were in favor of mandatory vaccination against severe diseases and 75% acknowledged their parents and physicians as their primary source of information. Most adolescents are able to distinguish whether a common disease is sexually transmitted or not. In addition, they were in favor of regular screening for STDs and vaccinating both boys and girls against HPV, however 76 (71,7%) of them were hesitant about vaccine safety. Conclusions: Adolescents require comprehensive information on disease prevention matters, such as vaccination, in order to increase coverage of non-mandatory vaccines, such as HPV, and reliable information from healthcare professionals to assure them of vaccine efficacy and safety. Furthermore, information from trustworthy sources (school, family) about STDs, ways of transmission and prevention is needed.